เตรียมใช้กม.ภาษี3ฉบับ ครึ่งหลังปีนี้
กฎหมายภาษีใหม่มีผลบังคับใช้ครึ่งหลังปีนี้ คลังมั่นใจช่วงดันอันดับความง่ายในการทำธุรกิจดีขึ้น
21 ก.ค. 2560

กฎหมายภาษีใหม่มีผลบังคับใช้ครึ่งหลังปีนี้ คลังมั่นใจช่วงดันอันดับความง่ายในการทำธุรกิจดีขึ้นนายวิสุทธิ์ ศรีสุพรรณ รมช.คลัง เปิดเผยว่า ในช่วงครึ่งปีหลังจะมีกฎหมายใหม่บังคับใช้ ซึ่งจะเป็นผลดีกับเศรษฐกิจไทย โดย พ.ร.บ.ภาษีสรรพสามิตใหม่จะมีผลบังคับใช้กลางเดือน ก.ย. 2560 นี้ ยังมี พ.ร.บ.จัดซื้อจัดจ้างและการบริหารพัสดุภาครัฐมีผลบังคับใช้เดือน ส.ค. 2560 และ พ.ร.บ.ศุลกากรใหม่มีผลบังคับใช้เดือน พ.ย. 2560 ซึ่งจะทำให้การค้าการลงทุน เกิดความโปร่งใส เป็นธรรมกับผู้ประกอบการทุกฝ่ายทั้งในและนอกประเทศ"กฎหมายทั้ง 3 ฉบับ ทำให้บรรยากาศการลงทุนของไทยดีขึ้น ซึ่งจะมีผลทำให้การจัดอันดับความยากง่ายการทำธุรกิจของไทยดีขึ้น ซึ่งตอนนี้เอกชนเริ่มมีการลงทุนเพิ่มขึ้น หลังจากรัฐบาลเป็นตัวนำการลงทุนเร่งลงทุนในโครงการโครงสร้างพื้นฐานต่างๆ รวมถึงการเดินหน้าโครงการระเบียงเศรษฐกิจภาคตะวันออก (อีอีซี) ซึ่งจะทำให้มีการลงทุนของเอกชนมากขึ้นในอนาคต" นายวิสุทธิ์ กล่าวรมช.คลัง กล่าวว่า ตอนนี้ภาคเอกชนไม่กังวัลกับกฎหมายที่จะออกใหม่ โดยเฉพาะ พ.ร.บ.สรรพสามิตฉบับใหม่ เพราะมีการหารือกับผู้ประกอบการมาตั้งแต่การออกกฎหมาย พ.ร.บ.จนถึงปัจจุบันที่อยู่ระหว่างการออกกฎหมายลูก ก็ยังมีการประสานแลกเปลี่ยนความเห็นกับผู้ประกอบการอย่างใกล้ชิด ซึ่งการเก็บภาษีอัตราใหม่จะไม่ส่งผลให้ภาระภาษีเพิ่มขึ้นในช่วงแรก เพราะการแก้ไขกฎหมายเพื่อให้เกิดความเป็นธรรมในการเก็บภาษีไม่ได้หวังเก็บรายได้เพิ่มขึ้น